Oțelul Galați a învins-o pe Politehnica Iaşi cu scorul de 1-0 (1-0), sâmbătă, pe teren propriu, într-un meci din prima etapă a fazei play-out a Superligii de fotbal.
Unicul gol al partidei a fost marcat de portughezul Frederic Maciel (29), după o pasă inspirată a croatului Diego Zivulic.
Meciul a avut loc la o săptămână după ce cele două echipe au terminat la egalitate, 1-1, în ultima etapă a sezonului regulat.
Oţelul venea după cinci meciuri fără victorie, trei egaluri şi două eşecuri. Poli Iaşi venea după o victorie şi trei egaluri. Ambele meciuri din sezonul regulat s-au terminat cu acelaşi scor, 1-1.
SC Oţelul Galaţi - FC Politehnica Iaşi 1-0 (1-0), Stadion Oţelul – Galaţi
A marcat: Frederic Maciel (29).
Arbitru: Iulian Călin (Ştefăneşti/Argeş); arbitri asistenţi: Adrian Popescu (Craiova), Romică Bîrdeş (Piteşti); al patrulea oficial: Ionela Alina Peşu (Craiova)
Arbitru video: Cătălin Popa (Piteşti); arbitru asistent video: Andrei Antonie (Bucureşti)
Observatori: Augustus Constantin (Râmnicu Vâlcea) - CCA, Ştefan Popa (Bucureşti) - LPF